Michael Andrews
Store norske leksikon,Kunst og estetikk,Bildende kunst,Kunsthistorie,Neo-ekspresjonisme og figurativ billedkunst etter 1945
Michael Andrews var en britisk maler. I tidlige år hentet han mye inspirasjon fra Francis Bacon, dessuten fra sosialt bevisst kunst, representert ved William Coldstream og Euston Road School i London.
Bildene hans uttrykker en «mysterious conventionality», noe mystisk og utilnærmelig, blant annet i verkene Lights, Holiday eller Ayers Rock (1985).Andrews var opptatt av historiske landskaper som motiv, deriblant det skotske høylandet, den australske ødemarken og områder ved Edinburgh. Han overførte motivet fra fotografi, og benyttet airbrush for å spraye akrylmalingen på lerretet.Michael Andrews var knyttet til London-skolen, blant annet i vandreutstillingen A School of London: Six Figurative Painters (1987–1988). Han arbeidet og eksperimenterte også med fotografi. Les mer i Store norske leksikon Kunst i Storbritannia Litteratur Feaver, William og Paul Moorhouse. Michael Andrews. Tate Gallery. 2002.